
התיאור נוצר באופן אוטומטי]
לכבוד							תאריך: 12 בנובמבר    2025
מר גבי נבון
מנהל אגף נגישות
משרד התחבורה


גבי שלום רב,

הנדון: תקנה 168 – טכוגרף דיגיטלי
סימוכין: מכתבנו מה-14 בספטמבר 2025 לגב' עינת סגל (מצ"ב)

בהמשך להתכתבויות, פגישות ושיחות בנושא שבנדון, ובהמשך למכתבנו אל הגב' עינת סגל בנדון מיום 14.9.2025 המתייחס לפרשנות אגף הרכב להוראות תקנה 168 לתקנות התעבורה, התשכ"א-1961 (להלן – תקנה 168); מצ"ב לנוחותך שני המכתבים), ולקראת הישיבה שתתקיים עמך ביום ראשון הקרוב ה-16.11.2025, הרינו מתכבדים להעלות על הכתב שוב את עמדת ארגון חברות ההסעה בישראל בנוגע לפרשנות ויישום הוראות תקנה 168;

1. חשוב לוודא, כאמור בפגישות קודמות בנושא, כי הטכוגרף הדיגיטלי יבחן שעות נהיגה ולא שעות עבודה. כך למשל, נהג היסעים יכול להימצא במשמרת עבודה של 16 שעות (מלווה קבוצת תיירים משעה 7:00 עד השעה 23:00), בעוד שהוא אינו חורג מהוראות תקנה 168 בדבר נהיגה של לא יותר מ-12 שעות. זוהי סוגיה מאד קריטית לאכיפה שתבוצע על ידי משטרת ישראל באמצעות הטכוגרף הדיגיטלי.
2. שנית, בהתייחס למסמך "פרשנות תקנה 168 כפי שנקבעה במסגרת פרויקט לוטם – טכוגרף דיגיטלי" (להלן – פרשנות לוטם) אשר נשלחה על ידי הגב' עינת סגל אל הח"מ, הרינו להבהיר כי עמדת ארגון חברות ההסעה הינה כי ניתן לקיים את הפרשנות בכל הנוגע להפסקות הנדרשות על פי תקנה 168, ובלבד שתתאפשר פיצול הפסקת החצי השעה ב-4 שעות הנהיגה הראשונות (לשתי רבעי שעה). להבנתנו, זו גם עמדתכם כרגולטור של שוק ההיסעים. למותר לציין, כי חברות ההיסעים מקיימות את יתר הוראות תקנה 168 על פי פרשות לוטם. 
3. שלישית, נבקש כי בספירת 12 שעות הנהיגה המותרות (כולל ההפסקות הקבועות בתקנה 168), לא ייספרו 10 הדקות הראשונות בטרם תחילת הנסיעה.  ונסביר – כאשר רכב היסעים מגיע לתחילת הנסיעה, לאסוף קבוצת תלמידים למשל, הוא נאלץ לעצור בצד הדרך ולאפשר לכל התלמידים הרלבנטיים לעלות לאוטובוס. מטבע הדברים, אין הדבר מתרחש ב"רגע אחד" אלא הדבר אורך מספר דקות (לרוב עד 10 דקות), ובזמן זה, בשים לב למזג האוויר החם השורר בארצנו, יש הכרח אמיתי להניע את האוטובוס בכדי שהמזגן יפעל. ככל והנהג 


יידרש לכבות את המנוע והמזגן, הרי שהתלמידים יאלצו להמתין באוטובוס למשך מספר דקות לא מבוטל בחום קיצוני, דבר אשר מן הסתם עלול לסכן אותם ולחשוף את החברות לטענות. 

נודה להטעמת הערותינו כמפורט לעיל והעברתם למשטרת ישראל בהתאם.

התיאור נוצר באופן אוטומטי]
בברכה,
דודי גיל, מנכ"ל
ארגון חברות ההסעה בישראל


העתק  : יו"ר ניסים סרוסי
הגב' עינת סגל, משרד התחבורה

